title: 2006/843/EY: Euroopan parlamentin päätös, tehty 27 huhtikuuta 2006 , Euroopan meriturvallisuusviraston talousarvion 2004 toteuttamiseen liittyvien tilien päättämisestä

text:
               6.12.2006

               FI

               Euroopan unionin virallinen lehti

               L 340/124

         EUROOPAN PARLAMENTIN PÄÄTÖS,
   tehty 27 huhtikuuta 2006,
   Euroopan meriturvallisuusviraston talousarvion 2004 toteuttamiseen liittyvien tilien päättämisestä
   (2006/843/EY)
   EUROOPAN PARLAMENTTI, joka

               —

               ottaa huomioon Euroopan meriturvallisuusviraston lopullisen tilinpäätöksen varainhoitovuodelta 2004 (1),

               —

               ottaa huomioon tilintarkastustuomioistuimen kertomuksen Euroopan meriturvallisuusviraston tilinpäätöksestä varainhoitovuodelta 2004 sekä viraston vastaukset (2),

               —

               ottaa huomioon neuvoston 14. maaliskuuta 2006 antaman suosituksen (5972/2006 — C6-0093/2006),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan meriturvallisuusviraston perustamisesta 27. kesäkuuta 2002 annetun Euroopan parlamentin ja neuvoston asetuksen (EY) N:o 1406/2002 (4) ja erityisesti sen 19 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 23. joulukuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön ja liikenne- ja matkailuvaliokunnan lausunnon (A6-0103/2006),

               1.

               panee merkille seuraavat määrät Euroopan meriturvallisuusviraston tileillä varainhoitovuosina 2004 ja 2003:
               Tulostili varainhoitovuosilta 2004 ja 2003

                           (1000 euroa)

                           2004

                           2003 (6)

                           Tulot

                           Yhteisön tuki

                           12 800

                           2 630

                           Muut tulot

                           5

                           2

                              Tulot talousarviossa yhteensä (a)

                              12 805

                              2 632

                              Menot

                              Henkilöstö — tulo- ja menoarvion osasto I

                           Maksut

                           3 594

                           647

                           Siirretyt määrärahat

                           143

                           66

                              Toiminta — tulo- ja menoarvion osasto II

                           Maksut

                           635

                           238

                           Siirretyt määrärahat

                           684

                           315

                              Toiminta — tulo- ja menoarvion osasto III

                           Maksut

                           437

                           13

                           Siirretyt määrärahat

                           2 074

                           155

                              Menot talousarviossa yhteensä (b)

                              7 567

                              1 434

                              Saldo (c = a — b)

                              5 238

                              1 198

                           Peruutetut siirretyt määrärahat

                           251

                           —

                           Valuuttakurssierot

                           - 1

                           0

                              Varainhoitovuoden toteutunut saldo (d)

                              5 488

                              1 198

                           Automaattisten määrärahasiirtojen ja maksamattomien laskujen muutos

                           2 089

                           399

                           Investointien muutos varainhoitovuonna

                           242

                           11

                           Vieraan pääoman muutos (komissio)

                           - 5 489

                           - 1 198

                           Varainhoitovuoden poistot

                           - 43

                           - 3

                           Tavarantoimittajille suoritettujen ennakoiden muutos

                           56

                           —

                              Varainhoitovuoden tulos oikaisujen jälkeen (e)

                              2 343

                              407

               2.

               hyväksyy Euroopan meriturvallisuusviraston varainhoitovuoden 2004 talousarvioon liittyvien tilien päättämisen;

               3.

               kehottaa puhemiestä välittämään tämän päätöksen Euroopan meriturvallisuusviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Josep BORRELL FONTELLES

            Pääsihteeri

         Julian PRIESTLEY

      (1)  EUVL C 269, 28.10.2005, s. 9.

      (2)  EUVL C 332, 28.12.2005, s. 30.

      (3)  EYVL L 248, 16.9.2002, s. 1.

      (4)  EYVL L 208, 5.8.2002, s. 1, asetus sellaisena kuin se on viimeksi muutettuna asetuksella (EY) N:o 724/2004 (EUVL L 129, 29.4.2004, s. 1).

      (5)  EYVL L 357, 31.12.2002, s. 72, asetus sellaisena kuin se on muutettuna asetuksella (EY, Euratom) N:o 1261/2005 (EUVL L 201, 2.8.2005, s. 3).

      (6)  Varainhoitovuoden 2003 tiedot on käsitelty uudelleen suoritusperusteisen kirjanpidon periaatteen mukaisiksi.Huom. Summissa voi olla pyöristyksistä johtuvia eroja.
    ---documentbreak---

               6.12.2006

               FI

               Euroopan unionin virallinen lehti

               L 340/126

         EUROOPAN PARLAMENTIN PÄÄTÖSLAUSELMA,
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2004
   EUROOPAN PARLAMENTTI, joka

               —

               ottaa huomioon Euroopan meriturvallisuusviraston lopullisen tilinpäätöksen varainhoitovuodelta 2004 (1),

               —

               ottaa huomioon tilintarkastustuomioistuimen kertomuksen Euroopan meriturvallisuusviraston tilinpäätöksestä varainhoitovuodelta 2004 sekä viraston vastaukset (2),

               —

               ottaa huomioon neuvoston 14. maaliskuuta 2006 antaman suosituksen (5972/2006 — C6-0093/2006),

               —

               ottaa huomioon EY:n perustamissopimuksen ja erityisesti sen 276 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,

               —

               ottaa huomioon Euroopan meriturvallisuusviraston perustamisesta 27. kesäkuuta 2002 annetun Euroopan parlamentin ja neuvoston asetuksen (EY) N:o 1406/2002 (4) ja erityisesti sen 19 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 23. joulukuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 71 artiklan ja liitteen V,

               —

               ottaa huomioon talousarvion valvontavaliokunnan mietinnön ja liikenne- ja matkailuvaliokunnan lausunnon (A6-0103/2006),

               A.

               ottaa huomioon, että tilintarkastustuomioistuin totesi saaneensa riittävän varmuuden siitä, että 31. joulukuuta 2004 päättyneen varainhoitovuoden tilinpäätös on luotettava ja tilien perustana olevat toimet ovat kokonaisuutena arvioiden lailliset ja asianmukaiset,

               B.

               ottaa huomioon, että tilintarkastustuomioistuin ilmoittaa saaneensa kaikilta erillisvirastoilta riittävän varmuuden mutta on ilmaissut varainhoitovuotta 2004 koskevat selkeät varaumat Euroopan jälleenrakennusviraston, Euroopan ammatillisen koulutuksen kehittämiskeskuksen, Euroopan koulutussäätiön, Euroopan rasismin ja muukalaisvihan seurantakeskuksen ja Euroopan elintarviketurvallisuusviranomaisen osalta,

               1.

               muistuttaa, että varainhoitoasetuksen 185 artiklan mukaan parlamentti myöntää talousarvion toteuttamista koskevan vastuuvapauden sellaisille yhteisöjen perustamille elimille, joilla on oikeushenkilöllisyys ja jotka todellisuudessa saavat talousarviosta suoritettavaa avustusta; panee kuitenkin merkille, että kyseisistä elimistä kaikki eivät saa rahoitustaan, täysin tai edes osaksi, talousarviosta suoritettavasta avustuksesta; korostaa, että päätös vastuuvapauden myöntämisestä koskee näin ollen rahoitusta, jota nämä elimet saavat niin talousarviosta kuin sen ulkopuoleltakin; katsoo, ettei ole hyväksyttävää, että osa Euroopan unionin perustamista elimistä joutuu antamaan selvityksen menoistaan, jotka rahoitetaan muista lähteistä kuin talousarviosta saadusta avustuksesta, mutta elimet, jotka eivät saa talousarviosta suoritettavaa avustusta, eivät joudu tätä tekemään; vahvistaa periaatteen, jonka mukaan kaikkien yhteisön virastojen, saivatpa ne avustusta tai eivät, on saatava parlamentin myöntämä vastuuvapaus jopa siinä tapauksessa, että niiden perustamissäädöksen nojalla myös jokin muu viranomainen osallistuu vastuuvapauden myöntämiseen, ja tekee tästä johtopäätöksen, että kaikkia tämän periaatteen vastaisia säädöksiä on tarkistettava;

               2.

               pitää erittäin hyödyllisenä tilintarkastustuomioistuimen kertomuksen taulukkoa 1, joka otettiin käyttöön ensimmäisen kerran vuoden 2003 vastuuvapauden myöntämisen yhteydessä ja jossa esitetään tiivistetysti viraston toimivalta ja vastuualueet, hallinto, varat, toiminta ja viraston tarjoamat palvelut; panee merkille, että taulukossa 1 esitetyt tiedot ovat peräisin virastolta; kehottaa tilintarkastustuomioistuinta tarkastamaan taulukon 1 sisällön;

               3.

               vaatii, että erillisvirastojen on paitsi käytettävä varojaan asianmukaisesti myös pyrittävä käyttämään varansa mahdollisimman tehokkaasti; kehottaa tilintarkastustuomioistuinta harkitsemaan mahdollisuutta tarkastella erillisvirastoja koskevissa erityisvuosikertomuksissaan myös tuloksellisuutta ja tavoitteiden saavuttamista; korostaa tässä yhteydessä ja vastuuvapauden myöntämisestä varainhoitovuodelta 2003 antamiensa päätöslauselmien mukaisesti, että on kiinnitettävä huomiota seuraaviin seikkoihin: erillisvirastojen on vältettävä mahdollisuuksien mukaan päällekkäisyyksiä, ja on selvennettävä toimenpiteitä, joilla parannetaan avoimuutta ja yleisölle tiedottamista, sekä positiiviset yhteisön toimet rekrytoinnissa, koulutuksessa ja vastuun jakamisessa kaikilla tasoilla;

               4.

               toteaa, että erillisvirastojen julkisuuskuva ja tiedotusvälineiden niistä esittämä arvostelu eivät aina ole myönteisiä ja että monien erillisvirastojen kielteinen julkisuuskuva on aiheeton; korostaa, että Euroopan unionin kansalaisille olisi näin ollen tiedotettava erillisvirastojen olemassaolon oikeutuksesta ja niiden saavuttamista tuloksista niin usein kuin se on tarpeellista sekä asianmukaisin keinoin; kehottaa komissiota puuttumaan asiaan keinoin, jotka se katsoo tarpeellisiksi;

               5.

               toteaa, että Euroopan unionin laajentuminen vuonna 2004 on vaikuttanut monin tavoin erillisvirastojen rakenteisiin ja toimintatapoihin ja että tämä ilmenee monien erillisvirastojen toimintakertomuksista erityisesti virastojen hallintohenkilöstön määrän lisääntymisenä; kehottaa komissiota analysoimaan kohdattuja tai oletettuja vaikeuksia ja suosittelemaan tarvittavaa sääntelyn mukauttamista;

               6.

               toteaa, että komissio on sitoutunut yhdenmukaistamaan pääosastojensa toimintakertomusten esittämistavan; toivoo, että yhteisöjen erillisvirastojen sisällöltään erittäin vaihtelevien toimintakertomusten osalta omaksuttaisiin vastaava lähestymistapa; pyytää komissiota täsmentämään erillisvirastoille toimintaa koskevat tiedot ja indikaattorit, joiden ilmoittaminen on pakollista;

               7.

               panee tyytyväisenä merkille, että tilintarkastustuomioistuimen mukaan viraston varainhoitovuoden 2004 tilit ovat luotettavat ja tilien perustana olevat toimet ovat kokonaisuutena arvioiden lailliset ja asianmukaiset;

               8.

               korostaa, että viraston on erotettava talousarviossaan maksusitoumusmäärärahat ja maksumäärärahat selkeästi toisistaan; panee tyytyväisenä merkille, että virasto on yhteydessä komissioon laatiakseen asianmukaiset mallit talousarviota koskevien tietojen esittämistä varten, ja odottaa, että tulevat talousarviot esitetään asianmukaisessa muodossa;

               9.

               panee merkille vuoden 2004 talousarvion alhaisen toteuttamisasteen ja siirtosummien merkittävän osuuden; panee merkille viraston selityksen, että tämä johtui tarjouskilpailujen myöhäisestä käynnistämisajankohdasta toiminnallisen johdon henkilöstöpulan takia; toivoo, että henkilöstöongelmat on saatu ratkaistua;

               10.

               panee merkille, että tilintarkastustuomioistuin löysi virheitä sisäisen tarkastuksen järjestelmästä; panee tyytyväisenä merkille viraston toimet sen sisäisen tarkastusjärjestelmän vahvistamiseksi ja vastaavien ongelmien välttämiseksi tulevaisuudessa;

               11.

               pitää valitettavana, että meren saastumisen torjuntatoimiin myönnettyjä määrärahoja käytettiin niukasti: sekä maksusitoumusmäärärahoja että maksumäärärahoja oli käytettävissä 700 000 euroa, joista vain 200 000 euroa käytettiin, mikä tarkoittaa 28 prosentin käyttöastetta; muistuttaa, että saastumisen torjuntatoimet ovat keskeinen osa viraston toimintaa, ja vaatii käyttämään tarkoitukseen osoitetut varat tulevaisuudessa tehokkaasti;

               12.

               panee merkille, että yhteisön tuki virastolle nousi vuodesta 2003, jolloin se oli 2 630 000 euroa, vuonna 2004 yhteensä 12 800 000 euroon ja että vuonna 2004 virasto käytti alle 60 prosenttia kyseisistä määrärahoista;

               13.

               kehottaa komissiota auttamaan erillisvirastoja noudattamaan mahdollisimman tarkasti tulevalle vuodelle suunniteltua työohjelmaa, mikä mahdollistaa toiminnan asianmukaisen suunnittelun ja toteuttamisen, ja ennen kaikkea välttämään työmäärää koskevien merkittävien muutosten tekemistä viime hetkellä;

               14.

               pyytää komissiota parantamaan erillisvirastojen välistä synergiaa tehostamalla yhteistyötä, välttämällä päällekkäistä työtä ja korjaamalla puutteita, etenkin sellaisilla yhteisillä aloilla kuten koulutus, yhteisön toimintalinjojen toteutus kauttaaltaan, uusimpien hallintojärjestelmien käyttö ja moitteettomaan varainhoitoon liittyvien ongelmien ratkaiseminen.

      (1)  EUVL C 269, 28.10.2005, s. 9.

      (2)  EUVL C 332, 28.12.2005, s. 30.

      (3)  EYVL L 248, 16.9.2002, s. 1.

      (4)  EYVL L 208, 5.8.2002, s. 1, asetus sellaisena kuin se on viimeksi muutettuna asetuksella (EY) N:o 724/2004 (EUVL L 129, 29.4.2004, s. 1).

      (5)  EYVL L 357, 31.12.2002, s. 72, asetus sellaisena kuin se on muutettuna asetuksella (EY, Euratom) N:o 1261/2005 (EUVL L 201, 2.8.2005, s. 3).


title: Euroopan keskuspankin päätös (EU) 2016/1975, annettu 8 päivänä marraskuuta 2016, alustavien akkreditointien myöntämistä koskevan toimivallan edelleen siirtämisestä (EKP/2016/39)

text:
               11.11.2016

               FI

               Euroopan unionin virallinen lehti

               L 304/9

         EUROOPAN KESKUSPANKIN PÄÄTÖS (EU) 2016/1975,
   annettu 8 päivänä marraskuuta 2016,
   alustavien akkreditointien myöntämistä koskevan toimivallan edelleen siirtämisestä (EKP/2016/39)
   EUROOPAN KESKUSPANKIN JOHTOKUNTA, joka
   ottaa huomioon Euroopan unionin toiminnasta tehdyn sopimuksen ja erityisesti sen 128 artiklan,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 16 artiklan,
   ottaa huomioon suojattavan euroseteliaineiston ja euroseteliaineiston valmistajien akkreditointimenettelyistä ja päätöksen EKP/2008/3 muuttamisesta 20 päivänä joulukuuta 2013 annetun päätöksen EKP/2013/54 (1), ja erityisesti sen 3 artiklan 2 kohdan,
   sekä katsoo seuraavaa:

               (1)

               Johtokunta on toimivaltainen tekemään kaikki päätöksen EKP/2013/54 6, 16–18 ja 20 artiklan mukaiset valmistajan akkreditointiin liittyvät päätökset sekä siirtämään 6 artiklan mukaisen toimivallan myöntää alustavia akkreditointeja edelleen yhdelle tai useammalle johtokunnan jäsenelle.

               (2)

               Akkreditointimenettelyn tehostamiseksi on tarpeen siirtää alustavien akkreditointien myöntämistä koskeva toimivalta edelleen sille johtokunnan jäsenelle, jonka alaisuudessa seteliosasto toimii.

               (3)

               Johtokunnan kollegiaalisen vastuun varmistamiseksi johtokunnan jäsenen, jolle toimivalta on siirretty edelleen, olisi annettava johtokunnalle vuosikertomus akkreditointipäätöksistä, paitsi jos akkreditointeja ei ole myönnetty.

               (4)

               Päätöksessä EKP/2012/15 (2) viitataan johtokunnalle päätöksen EKP/2011/18 (3) 2 artiklan 3 kohdassa ja päätöksen EKP/2010/22 (4) 2 artiklan 4 kohdassa annettuun toimivaltaan. Päätös EKP/2011/18 ja päätös EKP/2010/22 kumottiin päätöksellä EKP/2013/54. Selkeyden vuoksi olisi kumottava myös päätös EKP/2012/15.

               (5)

               Ottaen huomioon tarve järjestää akkreditointimenettely tehokkaalla tavalla sekä vireillä olevat kiireelliset akkreditointipyynnöt, toimivallan edelleen siirtäminen olisi toteutettava mahdollisimman pian ja sen olisi tultava voimaan Euroopan unionin virallisessa lehdessä julkaisemisen jälkeisenä päivänä,

         ON HYVÄKSYNYT TÄMÄN PÄÄTÖKSEN:
   1 artikla
   Toimivallan siirtäminen edelleen
   Johtokunta siirtää päätöksessä EKP/2013/54 6 artiklassa tarkoitettujen alustavien akkreditointien myöntämistä koskevan toimivallan edelleen sille johtokunnan jäsenelle, jonka alaisuudessa seteliosasto toimii.
   2 artikla
   Raportointivelvoite
   Johtokunnan jäsenen, jonka alaisuudessa seteliosasto toimii, on annettava johtokunnalle vuosikertomus 1 artiklan nojalla myönnetyistä akkreditoinneista, paitsi jos ei ole myönnetty akkreditointeja.
   3 artikla
   Kumoaminen
   Kumotaan päätös EKP/2012/15.
   4 artikla
   Voimaantulo
   Tämä päätös tulee voimaan seuraavana päivänä sen jälkeen kun se on julkaistu Euroopan unionin virallisessa lehdessä.

      Tehty Frankfurt am Mainissa 8 päivänä marraskuuta 2016.

            EKP:n puheenjohtaja

         Mario DRAGHI

      (1)  EUVL L 57, 27.2.2014, s. 29.

      (2)  Päätös EKP/2012/15, annettu 17 päivänä heinäkuuta 2012, akkreditointien myöntämistä, uusimista ja voimassaolon pidentämistä koskevan toimivallan siirtämisestä (EUVL L 209, 4.8.2012, s. 17).

      (3)  Päätös EKP/2011/8, annettu 21 päivänä kesäkuuta 2011, eurosetelien valmistuksen ympäristö- sekä terveys- ja turvallisuusakkreditointimenettelyistä (EUVL L 176, 5.7.2011, s. 52).

      (4)  Päätös EKP/2010/22, tehty 25 päivänä marraskuuta 2010, eurosetelien valmistajien laatuakkreditointimenettelystä (EUVL L 330, 15.12.2010, s. 14).


title: Neuvoston päätös (YUTP) 2017/347, annettu 27 päivänä helmikuuta 2017, Bosnia ja Hertsegovinaan nimitetyn Euroopan unionin erityisedustajan toimeksiannon jatkamisesta

text:
               28.2.2017

               FI

               Euroopan unionin virallinen lehti

               L 50/70

         NEUVOSTON PÄÄTÖS (YUTP) 2017/347,
   annettu 27 päivänä helmikuuta 2017,
   Bosnia ja Hertsegovinaan nimitetyn Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 19 päivänä tammikuuta 2015 päätöksen (YUTP) 2015/77 (1), jolla Lars-Gunnar WIGEMARK nimitettiin Euroopan unionin erityisedustajaksi, jäljempänä ’erityisedustaja’, Bosnia ja Hertsegovinaan. Erityisedustajan toimikausi päättyy 28 päivänä helmikuuta 2017.

               (2)

               Erityisedustajan toimeksiantoa olisi jatkettava 16 kuukauden kaudella.

               (3)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa perussopimuksen 21 artiklassa määritettyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Jatketaan Lars-Gunnar WIGEMARKin toimeksiantoa Bosnia ja Hertsegovinaan nimitettynä erityisedustajana 30 päivään kesäkuuta 2018. Neuvosto voi poliittisten ja turvallisuusasioiden komitean (PTK) arvion perusteella ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että erityisedustajan toimeksianto päättyy aikaisemmin.
   2 artikla
   Poliittiset tavoitteet
   1.   Erityisedustajan toimeksianto perustuu seuraaviin unionin poliittisiin tavoitteisiin Bosnia ja Hertsegovinassa:

               a)

               jatkuva edistyminen vakautus- ja assosiaatioprosessissa;

               b)

               vakaa, elinvoimainen, rauhallinen, monikansainen ja yhtenäinen Bosnia ja Hertsegovina, joka toimii rauhanomaisessa yhteistyössä naapureidensa kanssa; ja

               c)

               varmistaa, että Bosnia ja Hertsegovina etenee vakaasti kohti unionin jäsenyyttä.

         2.   Unioni tukee myös edelleen Bosnia ja Hertsegovinan rauhaa koskevan yleisen puitesopimuksen täytäntöönpanoa.
   3 artikla
   Toimeksianto
   Poliittisten tavoitteiden saavuttamiseksi erityisedustajan toimeksiantona on:

               a)

               tarjota unionin neuvoja ja toimia välittäjänä poliittisessa prosessissa, erityisesti edistämällä eri hallintotasojen tiiviimpää vuoropuhelua;

               b)

               varmistaa unionin toimien johdonmukaisuus ja yhtenäisyys;

               c)

               helpottaa edistymistä poliittisissa, taloudellisissa ja Eurooppaan liittyvissä painopisteissä, erityisesti kannustamalla EU-asioiden koordinointimekanismin täytäntöönpanoa ja uudistusohjelman täytäntöönpanon jatkamista;

               d)

               seurata ja neuvoa toimeenpano- ja lainsäädäntöviranomaisia Bosnia ja Hertsegovinan hallinnon kaikilla tasoilla sekä pitää yhteyttä Bosnia ja Hertsegovinan viranomaisiin ja poliittisiin puolueisiin;

               e)

               varmistaa unionin pyrkimysten täytäntöönpano kaikessa oikeusvaltiota ja turvallisuusalan uudistusta koskevassa toiminnassa, edistää unionin toiminnan yleistä yhteensovittamista ja antaa paikallista poliittista ohjausta unionin toimille järjestäytyneen rikollisuuden ja korruption sekä terrorismin torjumiseksi sekä antaa tässä yhteydessä tarvittaessa arviointeja ja neuvoja korkealle edustajalle ja komissiolle;

               f)

               tukea Bosnia ja Hertsegovinan rikosoikeusjärjestelmän ja poliisilaitoksen välisen vuorovaikutussuhteen vahvistamista ja tehostamista, sekä tukea aloitteita, joiden tavoitteena on vahvistaa oikeuslaitoksen tehokkuutta ja puolueettomuutta, kuten oikeusasioista käytävä jäsennelty vuoropuhelu;

               g)

               antaa EU:n joukkojen komentajalle poliittista ohjausta sotilasasioissa, joilla on paikallista poliittista ulottuvuutta, erityisesti arkaluonteisissa operaatioissa sekä suhteissa paikallisiin viranomaisiin ja tiedotusvälineisiin sekä osallistua keskusteluun EUFOR Althean strategisesta katsauksesta, sanotun kuitenkaan rajoittamatta sotilaallisia johtamisjärjestelyjä; kuulla EU:n joukkojen komentajaa ennen ryhtymistä sellaisiin poliittisiin toimiin, joilla voi olla vaikutusta turvallisuustilanteeseen ja koordinoida paikallisille viranomaisille ja muille kansainvälisille järjestöille annettaviin johdonmukaisiin viesteihin liittyen;

               h)

               sovittaa yhteen ja toteuttaa Bosnia ja Hertsegovinassa yleisölle suunnatut EU:n tiedotustoimet unioniin liittyvistä kysymyksistä;

               i)

               edistää EU:n yhdentymisprosessia kohdennetulla julkisella diplomatialla ja EU:n tiedotustoimilla, joilla pyritään varmistamaan EU:hun liittyviä kysymyksiä koskeva laajempi ymmärtäminen ja tuki Bosnia ja Hertsegovinan yleisön parissa, myös paikallisten kansalaisyhteiskunnan toimijoiden avulla;

               j)

               edistää ihmisoikeuksien ja perusvapauksien kunnioittamisen kehittämistä ja vakiinnuttamista Bosnia ja Hertsegovinassa EU:n ihmisoikeuspolitiikan ja ihmisoikeuksia koskevien EU:n suuntaviivojen mukaisesti;

               k)

               olla yhteydessä asiaankuuluviin Bosnia ja Hertsegovinan viranomaisiin koskien niiden täysimääräistä yhteistyötä entisen Jugoslavian alueen kansainvälisen rikostuomioistuimen kanssa;

               l)

               EU:n yhdentymisprosessin mukaisesti neuvoa, auttaa, helpottaa ja seurata poliittista vuoropuhelua välttämättömistä perustuslaillisista ja asiaankuuluvista lainsäädännöllisistä muutoksista;

               m)

               ylläpitää tiiviitä yhteyksiä ja neuvotteluja Bosnia ja Hertsegovinassa olevan korkean edustajan ja muiden maassa toimivien kansainvälisten järjestöjen kanssa; tässä yhteydessä antaa tietoja neuvostolle keskusteluista, joita käydään paikallistasolla kansainvälisestä läsnäolosta maassa, mukaan lukien Bosnia ja Hertsegovinassa oleva korkea edustaja;

               n)

               antaa tarvittaessa korkealle edustajalle neuvoja, jotka koskevat luonnollisia henkilöitä tai oikeushenkilöitä, joille voitaisiin määrätä rajoittavia toimenpiteitä Bosnia ja Hertsegovinan tilanne huomioon ottaen;

               o)

               auttaa varmistamaan, että paikan päällä käytetään kaikkia unionin välineitä johdonmukaisella tavalla unionin poliittisten tavoitteiden saavuttamiseksi, sanotun kuitenkaan rajoittamatta sovellettavia johtamisjärjestelyjä.

         4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   PTK ylläpitää erityisiä suhteita erityisedustajaan ja toimii tämän ensisijaisena yhteyspisteenä neuvostoon. PTK huolehtii erityisedustajan strategisesta ja poliittisesta ohjauksesta hänen toimeksiantonsa puitteissa, sanotun kuitenkaan rajoittamatta korkean edustajan toimivaltaa.
   3.   Erityisedustaja sovittaa toimensa tiiviisti yhteen Euroopan ulkosuhdehallinnon ja sen asiaankuuluvien yksiköiden kanssa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje 1 päivänä maaliskuuta 2017 alkavalle ja 30 päivänä kesäkuuta 2018 päättyvälle kaudelle on 7 690 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti. Luonnolliset henkilöt ja oikeushenkilöt voivat osallistua erityisedustajan hankintamenettelyihin rajoituksetta. Lisäksi erityisedustajan ostamiin tavaroihin ei sovelleta alkuperäsääntöjä.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustajan avuksi osoitetaan henkilöstöä avustamaan hänen toimeksiantonsa toteuttamisessa ja edistämään kaikkien Bosnia ja Hertsegovinassa toteutettavien unionin toimien yhdenmukaisuutta, näkyvyyttä ja tehokkuutta. Erityisedustaja vastaa avustajaryhmänsä muodostamisesta toimeksiantonsa ja siihen varattujen käytettävissä olevien taloudellisten resurssien asettamissa rajoissa. Avustajaryhmällä on oltava asiantuntemusta toimeksiantoon kuuluvista poliittisista erityiskysymyksistä. Erityisedustajan on viipymättä ilmoitettava neuvostolle ja komissiolle avustajaryhmänsä kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että henkilöstöä lähetetään työskentelemään erityisedustajan kanssa. Tällaisen lähetetyn henkilöstön palkan maksaa lähettävä jäsenvaltio, lähettävä unionin toimielin tai Euroopan ulkosuhdehallinto. Myös jäsenvaltioiden unionin toimielimiin tai Euroopan ulkosuhdehallintoon lähettämät asiantuntijat voidaan asettaa työskentelemään erityisedustajan kanssa. Sopimusperusteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, lähettävän unionin toimielimen tai Euroopan ulkosuhdehallinnon alaisina, ja he suorittavat tehtävänsä ja toimivat erityisedustajan toimeksiannon toteuttamista edistävällä tavalla.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä hoitaman tehtävän loppuun saattamisen ja joustavan suorittamisen edellyttämät erioikeudet, vapaudet ja muut takuut sovitaan tilanteen mukaan yhdessä vastaanottajapuolien kanssa. Jäsenvaltiot ja Euroopan ulkosuhdehallinto antavat tätä varten kaiken tarvittavan tuen.
   8 artikla
   EU:n turvallisuusluokiteltujen tietojen turvaaminen
   Erityisedustajan ja hänen avustajaryhmänsä on noudatettava neuvoston päätöksessä 2013/488/EU (2) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, komissio ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustusto ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa perussopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa mukaisesti ja vastuualueen turvallisuustilanteen perusteella suoraan hänen alaisuudessaan olevan koko henkilöstön turvallisuuden edistämiseksi, erityisesti

               a)

               laatimalla Euroopan ulkosuhdehallinnon ohjeisiin perustuvan erityisen turvallisuussuunnitelman, joka käsittää henkilöstön turvalliseen siirtymiseen vastuualueelle ja sen sisällä ja turvallisuutta vaarantavien tilanteiden hallintaan sovellettavat erityiset fyysiset, organisatoriset ja menettelyä koskevat turvallisuustoimenpiteet, sekä valmius- ja evakuointisuunnitelman;

               b)

               varmistamalla, että koko unionin ulkopuolelle lähetetyllä henkilöstöllä on vastuualueen olosuhteiden edellyttämä korkean riskin kattava vakuutusturva;

               c)

               varmistamalla, että kaikille unionin ulkopuolelle lähetettäville avustajaryhmän jäsenille, myös paikalta palvelukseen otetulle henkilöstölle, annetaan joko ennen vastuualueelle saapumista tai heti saapumisen yhteydessä kyseiselle alueelle Euroopan ulkosuhdehallinnon antamaan riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla edistymistä ja toimeksiannon toteuttamista koskevien selvitysten yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuuskysymyksistä.

         11 artikla
   Raportointi
   Erityisedustaja raportoi säännöllisin väliajoin suullisesti ja kirjallisesti korkealle edustajalle sekä PTK:lle. Erityisedustaja raportoi tarvittaessa myös neuvoston työryhmille. Säännöllisesti toimitettavat raportit jaetaan COREU-verkoston kautta. Erityisedustaja voi antaa kertomuksia ulkoasiainneuvostolle. Erityisedustaja voi osallistua tietojen antamiseen Euroopan parlamentille perussopimuksen 36 artiklan mukaisesti.
   12 artikla
   Yhteensovittaminen
   1.   Erityisedustaja edistää unionin toimien yhtenäisyyttä, johdonmukaisuutta ja tehokkuutta sekä auttaa varmistamaan, että kaikkia unionin välineitä ja jäsenvaltioiden toimia käytetään johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen komission toimien kanssa sekä tilanteen mukaan alueella toimivien muiden Euroopan unionin erityisedustajien toimien kanssa. Erityisedustaja tiedottaa säännöllisesti toiminnastaan jäsenvaltioiden ja unionin edustustoille.
   2.   Paikan päällä on pidettävä yllä tiiviitä suhteita jäsenvaltioiden ja unionin edustustojen päälliköihin alueella. Näiden on kaikin tavoin pyrittävä avustamaan erityisedustajaa toimeksiannon toteuttamisessa. Erityisedustajan on myös pidettävä yhteyttä muihin paikan päällä oleviin kansainvälisiin ja alueellisiin toimijoihin, ja hänen on erityisesti sovitettava toimintansa läheisesti yhteen Bosnia ja Hertsegovinassa olevan korkean edustajan kanssa.
   3.   Unionin kriisinhallintaoperaatioiden tukemiseksi erityisedustaja parantaa yhdessä muiden paikan päällä olevien unionin toimijoiden kanssa näiden toimijoiden tuottaman tiedon levittämistä ja jakamista, jotta tilannekuva ja -arviointi olisivat mahdollisimman yhtenevät.
   13 artikla
   Avustaminen vaatimusten osalta
   Erityisedustaja ja hänen henkilöstönsä avustavat sellaisten tietojen hankkimisessa, joita käytetään vastattaessa aiempien Bosnia ja Hertsegovinaan nimitettyjen erityisedustajien toimeksiannoista mahdollisesti aiheutuviin vaatimuksiin ja velvoitteisiin, ja antavat tätä varten hallinnollista apua ja oikeuden tutustua asiaankuuluviin asiakirjoihin.
   14 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin kyseisellä alueella toteuttamien muiden toimien kanssa tarkastellaan säännöllisesti uudelleen. Erityisedustaja esittää neuvostolle, korkealle edustajalle ja komissiolle toimeksiannossa saavutettua edistymistä koskevan kertomuksen 30 päivään syyskuuta 2017 mennessä ja kattavan kertomuksen toimeksiannon toteuttamisesta 31 päivään maaliskuuta 2018 mennessä.
   15 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 27 päivänä helmikuuta 2017.

            Neuvoston puolesta

            Puheenjohtaja

         K. MIZZI

      (1)  Neuvoston päätös (YUTP) 2015/77, annettu 19 päivänä tammikuuta 2015, Euroopan unionin erityisedustajan nimittämisestä Bosnia ja Hertsegovinaan (EUVL L 13, 20.1.2015, s. 7).

      (2)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).


title: 2011/578/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä Euroopan ympäristökeskuksen talousarvion toteuttamisesta varainhoitovuonna 2009#Euroopan parlamentin päätöslauselma, 10. toukokuuta 2011 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan ympäristökeskuksen talousarvion toteuttamisesta varainhoitovuonna 2009

text:
               27.9.2011

               FI

               Euroopan unionin virallinen lehti

               L 250/155

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä Euroopan ympäristökeskuksen talousarvion toteuttamisesta varainhoitovuonna 2009
   (2011/578/EU)
   EUROOPAN PARLAMENTTI, joka

               —

               ottaa huomioon Euroopan ympäristökeskuksen lopullisen tilinpäätöksen varainhoitovuodelta 2009,

               —

               ottaa huomioon tilintarkastustuomioistuimen kertomuksen Euroopan ympäristökeskuksen tilinpäätöksestä varainhoitovuodelta 2009 sekä keskuksen vastaukset (1),

               —

               ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),

               —

               ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan ympäristökeskuksen sekä ympäristöä koskevan Euroopan tieto- ja seurantaverkoston perustamisesta 7. toukokuuta 1990 annetun neuvoston asetuksen (ETY) N:o 1210/90 (3) ja erityisesti sen 13 artiklan,

               —

               ottaa huomioon Euroopan ympäristökeskuksesta sekä ympäristöä koskevasta Euroopan tieto- ja seurantaverkostosta 23. huhtikuuta 2009 annetun Euroopan parlamentin ja neuvoston asetuksen (EY) N:o 401/2009 (4) ja erityisesti sen 13 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0122/2011),

               1.

               myöntää Euroopan ympäristökeskuksen toiminnanjohtajalle vastuuvapauden keskuksen talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan ympäristökeskuksen toiminnanjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 338, 14.12.2010, s. 58.

      (2)  EYVL L 248, 16.9.2002, s. 1.

      (3)  EYVL L 120, 11.5.1990, s. 1.

      (4)  EUVL L 126, 21.5.2009, s. 13.

      (5)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      10. toukokuuta 2011,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan ympäristökeskuksen talousarvion toteuttamisesta varainhoitovuonna 2009
      EUROOPAN PARLAMENTTI, joka

                  —

                  ottaa huomioon Euroopan ympäristökeskuksen lopullisen tilinpäätöksen varainhoitovuodelta 2009,

                  —

                  ottaa huomioon tilintarkastustuomioistuimen kertomuksen Euroopan ympäristökeskuksen tilinpäätöksestä varainhoitovuodelta 2009 sekä keskuksen vastaukset (1),

                  —

                  ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),

                  —

                  ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon Euroopan ympäristökeskuksen sekä ympäristöä koskevan Euroopan tieto- ja seurantaverkoston perustamisesta 7. toukokuuta 1990 annetun neuvoston asetuksen (ETY) N:o 1210/90 (3) ja erityisesti sen 13 artiklan,

                  —

                  ottaa huomioon Euroopan ympäristökeskuksesta sekä ympäristöä koskevasta Euroopan tieto- ja seurantaverkostosta 23. huhtikuuta 2009 annetun Euroopan parlamentin ja neuvoston asetuksen (EY) N:o 401/2009 (4) ja erityisesti sen 13 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A7-0122/2011),

                  A.

                  ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2009 tilit ovat luotettavat ja tilien perustana olevat toimet ovat lailliset ja asianmukaiset,

                  B.

                  ottaa huomioon, että parlamentti myönsi 5. toukokuuta 2010 Euroopan ympäristökeskuksen toiminnanjohtajalle vastuuvapauden keskuksen talousarvion toteuttamisesta varainhoitovuonna 2008 (6) ja päätökseen liitetyssä päätöslauselmassa se muun muassa

                              —

                              pyysi, että keskus tilaa edelleen säännöllisesti viiden vuoden välein riippumattoman ulkopuolisen arvioinnin perusasetuksensa (ETY) N:o 1210/90 ja johtokunnan päättämien työohjelmien perusteella,

                              —

                              pani merkille tilintarkastustuomioistuimen huomautuksen, että keskuksen vuokraamien toimitilojen kunnostustöitä varten olisi pitänyt käynnistää tarjouskilpailumenettely sen sijaan, että keskus maksoi töistä rakennuksen omistajien valitsemalle yritykselle,

                              —

                              totesi, että keskus on toteuttanut yhdeksän sisäisen tarkastuksen osaston vuodesta 2006 alkaen antamasta kaikkiaan 27 suosituksesta,

                  C.

                  ottaa huomioon, että viraston määrärahat vuonna 2009 olivat 39 900 000 euroa eli ne olivat 7,1 prosenttia suuremmat kuin vuonna 2008,

                  1.

                  panee merkille, että keskuksen käytössä oli vuonna 2009 kaiken kaikkiaan 39 900 000 euroa, joista 34 560 000 euroa oli unionin tukea;

                  2.

                  panee merkille, että keskuksen määrärahojen 2 800 000 euron kasvu vuodesta 2008 kohdistettiin neljälle monivuotisessa strategiassa 2009–2013 eritellylle keskeiselle alalle, joita ovat ilmastonmuutokseen sopeutuminen, ekosysteemien arviointi, resurssien vastuullinen käyttö ja tuotanto sekä hätätilanteiden ehkäisy ja hallinta;

         Toiminta

                  3.

                  pitää myönteisenä sitä, että keskus aikoo edelleen säännöllisesti tilata riippumattoman ulkopuolisen arvioinnin perusasetuksensa (ETY) N:o 1210/90 ja johtokunnan päättämien työohjelmien perusteella; panee merkille, että seuraava arviointi tehdään vuosina 2012–2013;

                  4.

                  kehottaa jälleen kerran keskusta esittämään tilintarkastustuomioistuimen seuraavaan kertomukseen liitettävässä taulukossa vertailun vastuuvapausmenettelyn kohteena olevan vuoden ja sitä edeltävän varainhoitovuoden aikana toteutetuista toimista, jotta vastuuvapauden myöntävällä viranomaisella on mahdollisuus arvioida paremmin keskuksen toimintaa eri vuosina;

                  5.

                  kehottaa keskusta asettamaan nämä neljä keskeistä alaa etusijalle ja kannustamaan enemmän niiden jatkokehitystä;

                  6.

                  toteaa tyytyväisenä, että keskus tarjoaa luotettavasti riippumatonta ja taattua ympäristötietoa kaikille unionin toimielimille, jäsenvaltioille ja päätöksentekoelimille;

                  7.

                  kannustaa jälleen keskusta kehittämään edelleen viestintämenetelmiään, jotta se saa havainnoilleen enemmän tilaa tiedotusvälineissä ja kykenee siten ruokkimaan julkista keskustelua tärkeistä ympäristökysymyksistä, kuten ilmastonmuutoksesta, biologisesta monimuotoisuudesta ja luonnonvarojen hoidosta; katsoo, että tällaisin toimenpitein voidaan parantaa toiminnan avoimuutta ja lisätä yleistä mielenkiintoa keskuksen toimintaa kohtaan;

                  8.

                  pyytää tilintarkastustuomioistuinta toteuttamaan keskuksessa toiminnantarkastuksia;

         Talousarviomenettelyt

                  9.

                  kehottaa keskusta vahvistamaan talousarvion ja työohjelman välistä yhteyttä; toteaa tilintarkastustuomioistuimen katsoneen, etteivät keskuksen talousarvion laatimismenettelyt olleet riittävän kurinalaiset, mistä aiheutui lukuisia määrärahasiirtoja, jotka koskivat suurinta osaa budjettikohdista (siirrot vastasivat kahdeksaa prosenttia keskuksen talousarviosta); panee erityisesti merkille, että jotkin siirroista johtivat siihen, että samat budjettikohdat vuoroin kasvoivat, vuoroin pienenivät, kun taas tietyt määrärahat jäivät käyttämättä ja ne siirrettiin vuoden aikana muihin budjettikohtiin;

                  10.

                  on huolissaan keskuksen soveltamasta käytännöstä, jossa keskus kasvattaa tiettyä budjettikohtaa määrärahasiirtojen avulla voidakseen maksaa (30. joulukuuta 2009) tilojensa vuokran vuoden 2010 ensimmäisen kolmen kuukauden ajalta ja kirjata menon suoritetuksi varainhoitovuoden 2009 määrärahoista; korostaa, että käytäntö ei ole vuotuisuusperiaatteen mukainen ja että komissiolle takaisin maksettava määrä pieneni tämän toimintatavan vuoksi;

                  11.

                  kehottaa keskusta parantamaan vuoden loppuun mennessä niiden tietojen oikeellisuutta, jotka operatiiviset yksiköt antavat toimintaan liittyvien siirtovelkojen arvioinnin osalta;

         Henkilöstö

                  12.

                  kehottaa keskusta korjaamaan puutteet, jotka vaarantavat palvelukseenottomenettelyjen avoimuuden; toteaa erityisesti, että tilintarkastustuomioistuin on toistuvasti raportoinut seuraavista puutteista: avoimia paikkoja koskevissa ilmoituksissa ei ole mainittu varallaololuetteloon merkittävien hakijoiden enimmäismäärää, kirjallisissa kokeissa ja haastatteluissa käytetyistä kysymyksistä on päätetty vasta hakemusten tarkastelun jälkeen, valintalautakuntien päätöksiä ei ole dokumentoitu riittävän hyvin eikä etukäteen ole määritetty vähimmäisvaatimuksia siitä, millaisia hakijoiden olisi oltava tullakseen kutsutuksi haastatteluun tai merkityksi varallaololuetteloon, eivätkä pöytäkirjat ole kattavia;

                  13.

                  panee merkille, että kymmenen lisävirkaa oli vuonna 2009 tarpeen, jotta voitiin lisätä kapasiteettia ekosysteemien arvioinnin, resurssien vastuullisen käytön ja tuotannon sekä yhteisen ympäristötietojärjestelmän kehittämisen aloilla sekä luoda kapasiteettia uusilla, ilmastonmuutokseen sopeutumisen ja hätätilanteiden ehkäisyn ja hallinnan toiminta-aloilla; kannustaa tässä yhteydessä parantamaan entisestään palvelukseenottomenettelyjen avoimuutta tilintarkastustuomioistuimen ehdotuksen mukaisesti;

         Sisäinen tarkastus

                  14.

                  panee merkille keskuksen toteamuksen, että kolme suositusta, jotka liittyvät sisäisen tarkastuksen aiempien suositusten seurantaan, on vielä toteuttamatta; panee erityisesti merkille, että kyseiset suositukset koskevat ensisijaisesti arkaluontoisia tehtäviä, avustusten tarkastuksia paikalla sekä rahoitusprosesseja ja että niitä pidetään ”erittäin tärkeinä”;

                  15.

                  pitää myönteisenä, että keskus sisällytti vuotuiseen toimintakertomukseensa yleisarvion, jonka sisäinen tarkastus oli laatinut keskuksen osalta; katsoo, että tämä muodostaa parhaan käytännön, jota myös muiden erillisvirastojen olisi sovellettava;

                  16.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2011 antamaansa päätöslauselmaan (7).

         (1)  EUVL C 338, 14.12.2010, s. 58.

         (2)  EYVL L 248, 16.9.2002, s. 1.

         (3)  EYVL L 120, 11.5.1990, s. 1.

         (4)  EUVL L 126, 21.5.2009, s. 13.

         (5)  EYVL L 357, 31.12.2002, s. 72.

         (6)  EUVL L 252, 25.9.2010, s. 151.

         (7)  Hyväksytyt tekstit, P7_TA(2011)0163 (katso tämän virallisen lehden sivu 269).


title: 2011/228/EU: Neuvoston päätös, annettu 13 päivänä joulukuuta 2010 , Euroopan unionin ja Kap Verden tasavallan välisen tiettyjä lentoliikenteen näkökohtia koskevan sopimuksen allekirjoittamisesta unionin puolesta ja sen väliaikaisesta soveltamisesta#Euroopan unionin ja Kap Verden tasavallan sopimus tietyistä lentoliikenteen näkökohdista

text:
               9.4.2011

               FI

               Euroopan unionin virallinen lehti

               L 96/1

         NEUVOSTON PÄÄTÖS,
   annettu 13 päivänä joulukuuta 2010,
   Euroopan unionin ja Kap Verden tasavallan välisen tiettyjä lentoliikenteen näkökohtia koskevan sopimuksen allekirjoittamisesta unionin puolesta ja sen väliaikaisesta soveltamisesta
   (2011/228/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Neuvosto valtuutti 5 päivänä kesäkuuta 2003 tekemällään päätöksellä komission aloittamaan neuvottelut kolmansien maiden kanssa voimassa olevien kahdenvälisten sopimusten tiettyjen määräysten korvaamisesta unionitason sopimuksella.

               (2)

               Komissio on neuvotellut unionin puolesta Kap Verden tasavallan kanssa sopimuksen tietyistä lentoliikenteen näkökohdista, jäljempänä ’sopimus’, noudattaen 5 päivänä kesäkuuta 2003 tehdyn neuvoston päätöksen liitteessä esitettyjä menettelyjä ja ohjeita.

               (3)

               Sopimus olisi allekirjoitettava, ja sitä olisi sovellettava väliaikaisesti sillä varauksella, että se tehdään,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin ja Kap Verden tasavallan välisen tiettyjä lentoliikenteen näkökohtia koskevan sopimuksen, jäljempänä ’sopimus’, allekirjoittaminen unionin puolesta sillä varauksella, että mainittu sopimus tehdään.
   Sopimuksen teksti on liitetty tähän päätökseen.
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta sillä varauksella, että se tehdään
   3 artikla
   Sopimusta sovelletaan sen voimaantuloon saakka väliaikaisesti sitä päivää seuraavan kuukauden ensimmäisestä päivästä, jona sopimuspuolet ovat ilmoittaneet toisilleen tätä varten tarvittavien menettelyjen saattamisesta päätökseen (1).
   4 artikla
   Neuvoston puheenjohtaja valtuutetaan tekemään sopimuksen 8 artiklan 2 kohdassa määrätty ilmoitus.
   5 artikla
   Tämä päätös tulee voimaan päivänä, jona se hyväksytään.

      Tehty Brysselissä 13 päivänä joulukuuta 2010.

            Neuvoston puolesta

            Puheenjohtaja

         K. PEETERS

      (1)  Päivä, josta alkaen sopimusta sovelletaan väliaikaisesti, julkaistaan neuvoston pääsihteeristön toimesta Euroopan unionin virallisessa lehdessä.

      Euroopan unionin ja Kap Verden tasavallan
      SOPIMUS
      tietyistä lentoliikenteen näkökohdista
      EUROOPAN UNIONI, jäljempänä ’unioni’,
      sekä
      KAP VERDEN TASAVALTA, jäljempänä ’Kap Verde’,
      jäljempänä ’osapuolet’,
      jotka
      TOTEAVAT, että useiden unionin jäsenvaltioiden ja Kap Verden välillä on tehty kahdenvälisiä lentoliikennesopimuksia, joihin sisältyy unionin oikeuden vastaisia määräyksiä,
      TOTEAVAT, että unionilla on yksinomainen toimivalta monissa sellaisissa asioissa, joita voi sisältyä unionin jäsenvaltioiden ja kolmansien maiden kahdenvälisiin lentoliikennesopimuksiin,
      TOTEAVAT, että johonkin unionin jäsenvaltioon sijoittautuneilla unionin lentoliikenteen harjoittajilla on unionin oikeuden nojalla oikeus syrjimättömään pääsyyn unionin jäsenvaltioiden ja kolmansien maiden välisille lentoreiteille,
      OTTAVAT HUOMIOON, että unionin ja tiettyjen kolmansien maiden välillä on tehty sopimuksia, joiden mukaan näiden kolmansien maiden kansalaiset voivat olla omistajina lentoyhtiöissä, joilla on unionin oikeuden mukainen toimilupa,
      TUNNUSTAVAT, että unionin jäsenvaltioiden ja Kap Verden kahdenvälisten lentoliikennesopimusten eräät määräykset, jotka ovat unionin oikeuden vastaisia, on saatettava sen mukaisiksi, jotta unionin ja Kap Verden väliselle lentoliikenteelle voidaan luoda asianmukainen oikeusperusta ja liikenteen jatkuvuus voidaan taata,
      TUNNUSTAVAT, että Kap Verden tasavallan hallituksen tehdessä lentoliikennesopimuksia sellaisten valtioiden kanssa, jotka eivät ole unionin jäsenvaltioita, Kap Verde soveltaa omaa politiikkaansa ja sääntöjään lentoliikenteen harjoittajien omistuksesta ja määräysvallasta,
      TOTEAVAT, etteivät unionin lentoliikenteen harjoittajat unionin lainsäädännön mukaisesti periaatteessa saa tehdä sopimuksia, jotka voivat vaikuttaa unionin jäsenvaltioiden väliseen kauppaan ja joiden tavoitteena tai seurauksena on kilpailun estäminen, rajoittaminen tai vääristäminen,
      TUNNUSTAVAT, että unionin jäsenvaltioiden ja Kap Verden välillä tehtyjen kahdenvälisten lentoliikennesopimusten määräykset, joissa i) vaaditaan tai suositaan sellaisten yritysten välisten sopimusten tekemistä, sellaisia yritysten yhteenliittymien päätöksiä tai sellaisia yhteisiä toimintatapoja, jotka estävät, vääristävät tai rajoittavat lentoliikenteen harjoittajien välistä kilpailua merkittävillä reiteillä, tai ii) vahvistetaan tällaisten sopimusten, päätösten tai yhteisten toimintatapojen vaikutuksia, tai iii) annetaan lentoliikenteen harjoittajille tai muille yksityisille talouden toimijoille valta toimenpiteisiin, joilla estetään, vääristetään tai rajoitetaan lentoliikenteen harjoittajien välistä kilpailua merkittävillä reiteillä, saattavat tehdä yrityksiin sovellettavista kilpailusäännöistä tehottomia,
      TOTEAVAT, että unionin tarkoituksena ei ole tällä sopimuksella lisätä unionin ja Kap Verden välisen lentoliikenteen kokonaismäärää tai vaikuttaa unionin lentoliikenteen harjoittajien ja Kap Verden lentoliikenteen harjoittajien väliseen tasapainoon eikä neuvotella muutoksia voimassa olevien kahdenvälisten lentoliikennesopimusten liikenneoikeuksia koskeviin määräyksiin,
      OVAT SOPINEET SEURAAVAA:
      1 artikla
      Yleiset määräykset
      1.   Tässä sopimuksessa ’jäsenvaltioilla’ tarkoitetaan Euroopan unionin jäsenvaltioita; ’EU:n perussopimuksilla’ tarkoitetaan Euroopan unionista tehtyä sopimusta sekä Euroopan unionin toiminnasta tehtyä sopimusta; ’osapuolella’ tarkoitetaan tämän sopimuksen osapuolta; ’lentoliikenteen harjoittajalla’ tarkoitetaan myös lentoyhtiötä; ’unionin alueella’ tarkoitetaan jäsenvaltioiden alueita, joihin sovelletaan EU:n perussopimuksia.
      2.   Kun jossakin liitteessä 1 mainitussa sopimuksessa viitataan kyseisen sopimuksen osapuolena olevan jäsenvaltion kansalaisiin, tämän on katsottava viittaavan jäsenvaltioiden kansalaisiin.
      3.   Kun jossakin liitteessä 1 mainitussa sopimuksessa viitataan kyseisen sopimuksen osapuolena olevan jäsenvaltion lentoliikenteen harjoittajiin tai lentoyhtiöihin, tämän on katsottava viittaavan kyseisen jäsenvaltion nimeämiin lentoliikenteen harjoittajiin tai lentoyhtiöihin.
      2 artikla
      Nimeäminen, lupien myöntäminen ja niiden peruuttaminen
      1.   Tämän artiklan 2–4 kohdan määräykset syrjäyttävät liitteessä 2 olevassa a kohdassa lueteltujen artiklojen vastaavat määräykset, jotka koskevat lentoliikenteen harjoittajan nimeämistä, sekä liitteessä 2 olevassa b kohdassa lueteltujen artiklojen vastaavat määräykset, jotka koskevat lentoliikenteen harjoittajalle myönnettyjä liikennöintilupia ja muita lupia.
      2.   Saatuaan ilmoituksen jäsenvaltion tekemästä nimeämisestä Kap Verde myöntää asianmukaiset liikennöintiluvat ja muut luvat mahdollisimman pienellä menettelyihin liittyvällä viiveellä edellyttäen, että:

                  a)

                  lentoliikenteen harjoittaja on sijoittautunut nimeävän jäsenvaltion alueelle EU:n perussopimusten mukaisesti ja sillä on unionin oikeuden mukainen voimassa oleva liikennelupa; ja

                  b)

                  lentoliikenteen harjoittaja on lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen ja asianomainen ilmailuviranomainen on mainittu selvästi nimeämisessä; ja

                  c)

                  lentoliikenteen harjoittaja on jäsenvaltioiden ja/tai jäsenvaltioiden kansalaisten ja/tai muiden liitteessä 3 lueteltujen valtioiden ja/tai niiden kansalaisten omistuksessa ja tosiasiallisessa määräysvallassa joko suoraan tai osake-enemmistön kautta.

            3.   Kap Verde voi evätä tai peruuttaa kokonaan tai tilapäisesti jäsenvaltion nimeämän lentoliikenteen harjoittajan liikennöintiluvat tai muut luvat tai rajoittaa niiden käyttöä, jos:

                  a)

                  lentoliikenteen harjoittaja ei ole sijoittautunut nimeävän jäsenvaltion alueelle EU:n perussopimusten mukaisesti tai sillä ei ole unionin oikeuden mukaista voimassa olevaa liikennelupaa; tai

                  b)

                  lentoliikenteen harjoittaja ei ole lentotoimintaluvan myöntämisestä vastaavan jäsenvaltion jatkuvan ja tehokkaan viranomaisvalvonnan alainen tai asianomaista ilmailuviranomaista ei ole mainittu selvästi nimeämisessä; tai

                  c)

                  lentoliikenteen harjoittaja ei ole jäsenvaltioiden ja/tai jäsenvaltioiden kansalaisten ja/tai muiden liitteessä 3 lueteltujen valtioiden ja/tai niiden kansalaisten omistuksessa tai tosiasiallisessa määräysvallassa joko suoraan tai osake-enemmistön kautta.

            4.   Kap Verde ei saa tämän artiklan 3 kohdan mukaisia oikeuksia käyttäessään harjoittaa kansallisuuteen perustuvaa syrjintää jäsenvaltioiden lentoliikenteen harjoittajien välillä.
      3 artikla
      Turvallisuus
      1.   Tämän artiklan 2 kohdan määräyksillä täydennetään liitteessä 2 olevassa c kohdassa lueteltujen artiklojen vastaavia määräyksiä.
      2.   Jos jäsenvaltio on nimennyt lentoliikenteen harjoittajan, joka on jonkin toisen jäsenvaltion jatkuvan viranomaisvalvonnan alainen, lentoliikenteen harjoittajan nimenneen jäsenvaltion ja Kap Verden välisen sopimuksen turvallisuusmääräysten nojalla Kap Verdelle kuuluvia oikeuksia sovelletaan myös turvallisuusvaatimusten hyväksymiseen, noudattamiseen tai ylläpitämiseen kyseisen toisen jäsenvaltion toimesta sekä kyseisen lentoliikenteen harjoittajan liikennöintiluvan myöntämiseen.
      4 artikla
      Lentopolttoaineen verotus
      1.   Tämän artiklan 2 kohdan määräyksillä täydennetään liitteessä 2 olevassa d kohdassa lueteltujen artiklojen vastaavia määräyksiä.
      2.   Mikään liitteessä 2 olevassa d kohdassa lueteltujen sopimusten kohta ei huolimatta niissä mahdollisesti olevista päinvastaisista määräyksistä saa estää jäsenvaltiota määräämästä syrjimättömin perustein veroja, tulleja tai muita maksuja sen alueella toimitetulle polttoaineelle, jota käytetään Kap Verden nimeämän lentoliikenteen harjoittajan ilma-aluksessa, joka liikennöi kyseisen jäsenvaltion alueella sijaitsevan paikan ja toisen kyseisen jäsenvaltion alueella sijaitsevan paikan tai jonkin toisen jäsenvaltion alueella sijaitsevan paikan välillä.
      5 artikla
      Yhteensopivuus kilpailusääntöjen kanssa
      1.   Mikään liitteessä 1 lueteltujen sopimusten kohta ei huolimatta niissä mahdollisesti olevista päinvastaisista määräyksistä saa i) edellyttää tai suosia sellaisia yritysten välillä tehtäviä sopimuksia, sellaisia yritysten yhteenliittymien päätöksiä tai sellaisia yhteisiä toimintatapoja, jotka estävät tai vääristävät kilpailua; ii) vahvistaa tällaisten sopimusten, päätösten tai yhteisten toimintatapojen vaikutuksia; tai iii) antaa yksityisille talouden toimijoille valtaa toimenpiteisiin, joilla estetään, vääristetään tai rajoitetaan kilpailua.
      2.   Liitteessä 1 lueteltujen sopimusten määräyksiä ei sovelleta, jos ne ovat ristiriidassa tämän artiklan 1 kohdan kanssa.
      6 artikla
      Sopimuksen liitteet
      Tämän sopimuksen liitteet ovat erottamaton osa tätä sopimusta.
      7 artikla
      Tarkistaminen tai muuttaminen
      Osapuolet voivat milloin tahansa yhteisellä hyväksynnällä tarkistaa tai muuttaa tätä sopimusta.
      8 artikla
      Voimaantulo ja väliaikainen soveltaminen
      1.   Tämä sopimus tulee voimaan päivänä, jona osapuolet ovat ilmoittaneet kirjallisesti toisilleen, että sopimuksen voimaansaattamisen edellyttämät sisäiset menettelyt on saatettu päätökseen.
      2.   Sen estämättä, mitä 1 kohdassa määrätään, osapuolet sopivat soveltavansa sopimusta väliaikaisesti sitä päivää seuraavan kuukauden ensimmäisestä päivästä, jona osapuolet ovat ilmoittaneet toisilleen tätä varten tarvittavien menettelyjen saattamisesta päätökseen.
      3.   Tätä sopimusta sovelletaan kaikkiin liitteessä 1 lueteltuihin sopimuksiin ja järjestelyihin, mukaan luettuina ne, jotka eivät vielä ole tulleet voimaan tämän sopimuksen allekirjoituspäivänä ja joita ei sovelleta väliaikaisesti.
      9 artikla
      Voimassaolon päättyminen
      1.   Jos jokin liitteessä 1 mainittu sopimus irtisanotaan, kaikkien tämän sopimuksen määräysten, jotka liittyvät kyseiseen liitteessä 1 mainittuun sopimukseen, voimassaolo päättyy samaan aikaan.
      2.   Jos kaikki liitteessä 1 mainitut sopimukset irtisanotaan, tämän sopimuksen voimassaolo päättyy samaan aikaan.

         TÄMÄN VAKUUDEKSI alla mainitut asianmukaisesti valtuutetut edustajat ovat allekirjoittaneet tämän sopimuksen.
         Tämä sopimus on tehty kahtena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja jokainen teksti on yhtä todistusvoimainen.
         Съставено в Брюксел на двадесет и трети март две хиляди и единадесета година.
         Hecho en Bruselas, el veintitrés de marzo de dos mil once.
         V Bruselu dne dvacátého třetího března dva tisíce jedenáct.
         Udfærdiget i Bruxelles den treogtyvende marts to tusind og elleve.
         Geschehen zu Brüssel am dreiundzwanzigsten März zweitausendelf.
         Kahe tuhande üheteistkümnenda aasta märtsikuu kahekümne kolmandal päeval Brüsselis.
         Έγινε στις Βρυξέλλες, στις είκοσι τρεις Μαρτίου δύο χιλιάδες έντεκα.
         Done at Brussels on the twenty-third day of March in the year two thousand and eleven.
         Fait à Bruxelles, le vingt-trois mars deux mille onze.
         Fatto a Bruxelles, addì ventitré marzo duemilaundici.
         Briselē, divi tūkstoši vienpadsmitā gada divdesmit trešajā martā.
         Priimta du tūkstančiai vienuoliktų metų kovo dvidešimt trečią dieną Briuselyje.
         Kelt Brüsszelben, a kétezer-tizenegyedik év március huszonharmadik napján.
         Magħmul fi Brussell, fit-tlieta u għoxrin jum ta' Marzu tas-sena elfejn u ħdax.
         Gedaan te Brussel, de drieëntwintigste maart tweeduizend elf.
         Sporządzono w Brukseli dnia dwudziestego trzeciego marca roku dwa tysiące jedenastego.
         Feito em Bruxelas, em vinte e três de Março de dois mil e onze.
         Întocmit la Bruxelles la douăzeci și trei martie două mii unsprezece.
         V Bruseli dňa dvadsiateho tretieho marca dvetisícjedenásť.
         V Bruslju, dne triindvajsetega marca leta dva tisoč enajst.
         Tehty Brysselissä kahdentenakymmenentenäkolmantena päivänä maaliskuuta vuonna kaksituhattayksitoista.
         Som skedde i Bryssel den tjugotredje mars tjugohundraelva.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen

            За Република Кабо Верде
            Por la República de Cabo Verde
            Za Kapverdskou republiku
            For Republikken Kap Verde
            Für die Republik Kap Verde
            Cabo Verde Vabariigi nimel
            Για τη Δημοκρατία του Πράσινου Ακρωτηρίου
            For the Republic of Cape Verde
            Pour la République du Cap-Vert
            Per la Repubblica del Capo Verde
            Kaboverdes Republikas vārdā –
            Žaliojo Kyšulio Respublikos vardu
            A Zöld-foki Köztársaság részéről
            Għar-Repubblika Tal-Kap Verde
            Voor de Republiek Kaapverdië
            W imieniu Republiki Zielonego Przylądka
            Pela República de Cabo Verde
            Pentru Republica Capului Verde
            Za Kapverdskú republiku
            Za Republiko Zelenortski otoki
            Kap Verden tasavallan puolesta
            För Republiken Kap Verde

         LIITE 1

            LUETTELO TÄMÄN SOPIMUKSEN 1 ARTIKLASSA TARKOITETUISTA SOPIMUKSISTA

                     a)

                     Kap Verden ja jäsenvaltioiden väliset lentoliikennesopimukset, jotka on tehty, allekirjoitettu ja/tai joita sovelletaan väliaikaisesti tämän sopimuksen allekirjoituspäivänä

                                 —

                                 Belgian kuningaskunnan hallituksen ja Kap Verden tasavallan hallituksen välinen sopimus lentoliikenteestä, allekirjoitettu Brysselissä 22 päivänä kesäkuuta 1998, jäljempänä liitteessä 2 ’Kap Verde–Belgia-sopimus’,

                                 —

                                 Saksan liittotasavallan hallituksen ja Kap Verden tasavallan hallituksen välinen lentoliikennesopimus, allekirjoitettu Berliinissä 19 päivänä kesäkuuta 2001, jäljempänä liitteessä 2 ’Kap Verde–Saksa-sopimus’,

                                 —

                                 Italian tasavallan hallituksen ja Kap Verden tasavallan hallituksen välinen sopimus lentoliikenteestä, allekirjoitettu Praiassa 7 päivänä heinäkuuta 1998, jäljempänä liitteessä 2 ’Kap Verde–Italia-sopimus’,

                                 —

                                 Alankomaiden kuningaskunnan ja Kap Verden tasavallan välinen sopimus lentoliikenteestä, allekirjoitettu Haagissa 21 päivänä joulukuuta 1988, jäljempänä liitteessä 2 ’Kap Verde–Alankomaat-sopimus’,

                                 —

                                 Portugalin tasavallan ja Kap Verden tasavallan välinen lentoliikennesopimus, allekirjoitettu Cidade da Praiassa 30 päivänä maaliskuuta 2004, jäljempänä liitteessä 2 ’Kap Verde–Portugali-sopimus’,

                                 —

                                 Romanian sosialistisen tasavallan hallituksen ja Kap Verden tasavallan hallituksen välinen sopimus lentoliikenteestä, allekirjoitettu Bukarestissa 31 päivänä elokuuta 1983, jäljempänä liitteessä 2 ’Kap Verde–Romania-sopimus’,

                                 —

                                 Espanjan kuningaskunnan ja Kap Verden tasavallan välinen sopimus lentoliikenteestä, allekirjoitettu Madridissa 19 päivänä syyskuuta 2002, jäljempänä liitteessä 2 ’Kap Verde–Espanja-sopimus’,

                                 —

                                 Ison-Britannian ja Pohjois-Irlannin yhdistyneen kuningaskunnan hallituksen ja Kap Verden tasavallan hallituksen välinen sopimus lentoliikenteestä, allekirjoitettu Praiassa 9 päivänä tammikuuta 2007, jäljempänä liitteessä 2 ’Kap Verde–Yhdistynyt kuningaskunta -sopimus’;

                     b)

                     Kap Verden ja jäsenvaltioiden välillä parafoidut tai allekirjoitetut lentoliikennesopimukset ja muut järjestelyt, jotka eivät ole vielä tulleet voimaan ja joita ei sovelleta väliaikaisesti tämän sopimuksen allekirjoituspäivänä.

         LIITE 2

            LUETTELO LIITTEESSÄ 1 LUETELTUJEN SOPIMUSTEN ARTIKLOISTA, JOIHIN VIITATAAN TÄMÄN SOPIMUKSEN 2–4 ARTIKLASSA

                     a)

                     Nimeäminen:

                                 —

                                 Kap Verde–Belgia-sopimuksen 3 artikla

                                 —

                                 Kap Verde–Saksa-sopimuksen 3 artiklan 4 kohta

                                 —

                                 Kap Verde–Italia-sopimuksen 4 artikla

                                 —

                                 Kap Verde–Alankomaat-sopimuksen 3 artikla

                                 —

                                 Kap Verde–Romania-sopimuksen 3 artikla

                                 —

                                 Kap Verde–Espanja-sopimuksen 3 artikla.

                     b)

                     Liikennöintilupien tai muiden lupien epääminen, peruuttaminen kokonaan tai tilapäisesti tai niiden rajoittaminen:

                                 —

                                 Kap Verde–Belgia-sopimuksen 5 artikla

                                 —

                                 Kap Verde–Saksa-sopimuksen 3 artiklan 4 kohta ja 4 artikla

                                 —

                                 Kap Verde–Italia-sopimuksen 4 ja 5 artikla

                                 —

                                 Kap Verde–Alankomaat-sopimuksen 3 ja 4 artikla

                                 —

                                 Kap Verde–Romania-sopimuksen 4 artikla

                                 —

                                 Kap Verde–Espanja-sopimuksen 4 artikla.

                     c)

                     Turvallisuus:

                                 —

                                 Kap Verde–Saksa-sopimuksen 12 artikla

                                 —

                                 Kap Verde–Italia-sopimuksen 10 artikla

                                 —

                                 Kap Verde–Portugali-sopimuksen 15 artikla

                                 —

                                 Kap Verde–Romania-sopimuksen 9 artikla

                                 —

                                 Kap Verde–Espanja-sopimuksen 13 artikla.

                     d)

                     Lentopolttoaineen verotus:

                                 —

                                 Kap Verde–Belgia-sopimuksen 10 artikla

                                 —

                                 Kap Verde–Saksa-sopimuksen 6 artikla

                                 —

                                 Kap Verde–Italia-sopimuksen 6 artikla

                                 —

                                 Kap Verde–Alankomaat-sopimuksen 6 artikla

                                 —

                                 Kap Verde–Romania-sopimuksen 11 artikla

                                 —

                                 Kap Verde–Espanja-sopimuksen 5 artikla.

         LIITE 3

            LUETTELO TÄMÄN SOPIMUKSEN 2 ARTIKLASSA TARKOITETUISTA MUISTA VALTIOISTA

                     a)

                     Islannin tasavalta (Euroopan talousalueesta tehdyn sopimuksen nojalla)

                     b)

                     Liechtensteinin ruhtinaskunta (Euroopan talousalueesta tehdyn sopimuksen nojalla)

                     c)

                     Norjan kuningaskunta (Euroopan talousalueesta tehdyn sopimuksen nojalla)

                     d)

                     Sveitsin valaliitto (Euroopan yhteisön ja Sveitsin valaliiton välisen lentoliikennesopimuksen nojalla).


title: 2012/580/EU: Euroopan parlamentin päätös, 10. toukokuuta 2012 , vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2010#Euroopan parlamentin päätöslauselma, 10. toukokuuta 2012 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2010

text:
               17.10.2012

               FI

               Euroopan unionin virallinen lehti

               L 286/213

         EUROOPAN PARLAMENTIN PÄÄTÖS,
   10. toukokuuta 2012,
   vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2010
   (2012/580/EU)
   EUROOPAN PARLAMENTTI, joka

               —

               ottaa huomioon Euroopan meriturvallisuusviraston lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan meriturvallisuusviraston tilinpäätöksestä varainhoitovuodelta 2010 sekä viraston vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan meriturvallisuusviraston perustamisesta 27 päivänä kesäkuuta 2002 annetun Euroopan parlamentin ja neuvoston asetuksen (EY) N:o 1406/2002 (3) ja erityisesti sen 19 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0137/2012),

               1.

               myöntää Euroopan meriturvallisuusviraston pääjohtajalle vastuuvapauden viraston talousarvion toteuttamisesta varainhoitovuonna 2010;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan meriturvallisuusviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 52.

      (2)  EYVL L 248, 16.9.2002, s. 1.

      (3)  EYVL L 208, 5.8.2002, s. 1.

      (4)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      10. toukokuuta 2012,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan meriturvallisuusviraston talousarvion toteuttamisesta varainhoitovuonna 2010
      EUROOPAN PARLAMENTTI, joka

                  —

                  ottaa huomioon Euroopan meriturvallisuusviraston lopullisen tilinpäätöksen varainhoitovuodelta 2010,

                  —

                  ottaa huomioon tilintarkastustuomioistuimen kertomuksen Euroopan meriturvallisuusviraston tilinpäätöksestä varainhoitovuodelta 2010 sekä viraston vastaukset (1),

                  —

                  ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon Euroopan meriturvallisuusviraston perustamisesta 27 päivänä kesäkuuta 2002 annetun Euroopan parlamentin ja neuvoston asetuksen (EY) N:o 1406/2002 (3) ja erityisesti sen 19 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0137/2012),

                  A.

                  ottaa huomioon, että tilintarkastustuomioistuin on saanut kohtuullisen varmuuden siitä, että Euroopan meriturvallisuusviraston (jäljempänä ’virasto’) varainhoitovuoden 2010 tilit ovat luotettavat ja tilien perustana olevat toimet ovat lailliset ja asianmukaiset;

                  B.

                  ottaa huomioon, että parlamentti myönsi 10. toukokuuta 2011 viraston pääjohtajalle vastuuvapauden viraston talousarvion toteuttamisesta varainhoitovuonna 2009 (5) ja vastuuvapauspäätökseen liitetyssä päätöslauselmassa se muun muassa

                              —

                              kehotti virastoa harkitsemaan Ganttin prosessikaavion käyttöönottoa kaikkien operatiivisten toimiensa suunnittelussa, jotta on mahdollista yksilöidä nopeasti kunkin toimihenkilön hankkeen parissa käyttämä aika ja suosia menettelytapaa, jossa keskitytään tulosten saavuttamiseen; pyysi sen vuoksi virastoa tiedottamaan vastuuvapauden myöntävälle viranomaiselle toteuttamistaan toimista;

                              —

                              kehotti virastoa soveltamaan hankintamenettelyjä asianmukaisesti mutta pani tyytyväisenä merkille, että virasto oli sisällyttänyt vuosikertomukseensa 2009 neuvottelumenettelyjä koskevan erillisen liitteen antaakseen budjettivallan käyttäjälle tietoa asiasta;

                  C.

                  ottaa huomioon, että viraston talousarvio varainhoitovuodeksi 2010 oli 54 400 000 euroa, kun se oli 53 300 000 euroa vuonna 2009, mikä merkitsee 6,1 prosentin lisäystä; ottaa huomioon, että unionin maksuosuus viraston talousarvioon vuonna 2010 oli 31 949 360 euroa, kun se oli 24 435 000 euroa vuonna 2009 (6), mikä merkitsee 30,75 prosentin lisäystä;

         Talousarvio- ja varainhallinto

                  1.

                  toteaa, että virasto sai maksusitoumusmäärärahoina 54 400 000 euroa ja maksumäärärahoina 50 600 000 euroa; panee merkille, että vuoteen 2009 verrattuna maksusitoumusmäärärahat lisääntyivät 11,21 prosenttia mutta maksumäärärahat laskivat 5,33 prosenttia;

                  2.

                  toteaa viraston talousarvio- ja varainhallintoa koskevan selvityksen perusteella, että viraston vuoden 2010 maksusitoumusmäärärahojen käyttöaste oli 98 prosenttia ja maksumäärärahojen käyttöaste 89 prosenttia; panee myös merkille, että viraston talousarvion toteuttamisaste kasvoi vuodesta 2009 sekä maksusitoumusmäärärahojen (4 prosenttia) ja maksumäärärahojen (8 prosenttia) kohdalla; kehottaa virastoa toteuttamaan tarvittavat toimenpiteet, jotta se parantaisi edelleen talousarvionsa toteuttamista, ja tiedottamaan asiasta säännöllisesti vastuuvapauden myöntävälle viranomaiselle;

         Määrärahasiirrot varainhoitovuodelta toiselle

                  3.

                  toteaa viraston talousarvio- ja varainhallintoa koskevan selvityksen perusteella, että maksamatta jäävien sitoumusten kattamiseksi varainhoitovuodelta 2010 varainhoitovuodelle 2011 siirrettyjen määrärahojen määrä oli vuoden lopussa 1 214 272,92 euroa; toteaa, että viraston mukaan siirtojen määrä on 43 prosenttia vähemmän kuin vuonna 2009; kehottaa virastoa kuitenkin toteuttamaan lisätoimia siirtojensa vähentämiseksi ja noudattamaan vuotuisperiaatetta;

                  4.

                  pitää valitettavana, ettei tilintarkastustuomioistuin mainitse viraston seuraavalle vuodelle siirrettyjä ja peruuntuneita määrärahoja kertomuksessaan viraston tilinpäätöksestä varainhoitovuodelta 2010;

         Ennen talousarviositoumuksia tehdyt oikeudelliset sitoumukset

                  5.

                  toteaa, että virasto on parlamentin pyynnön jälkeen sisällyttänyt varainhoitovuoden 2010 vuotuiseen toimintakertomukseensa erityistietoja oikeudellisista sitoumuksista, jotka tehtiin ennen vastaavien talousarviositoumusten tekemistä; panee merkille viraston toimet ennen talousarviositoumuksia tehtyjen oikeudellisten sitoumusten vähentämiseksi (vuonna 2007 sitoumuksia oli yli 20 ja vuonna 2010 viisi); on kuitenkin huolissaan siitä, että tällaisilla sitoumuksilla rikotaan varainhoidon puiteasetuksen 62 artiklan 1 kohtaa ja että virasto on harjoittanut tätä virheellistä toimintaansa vuodesta 2006 lähtien;

         Hankintamenettelyt

                  6.

                  toteaa viraston vuotuisen toimintakertomuksen perusteella, että oikeus- ja talousasioista vastaava yksikkö käsitteli yhteensä 54 hankintamenettelyä vuonna 2010;

                  7.

                  vaatii virastoa soveltamaan asianmukaisesti hankintamenettelyjä ja varmistamaan riittävät tiedot suunnitelluista julkisista hankinnoista vuotuisessa työohjelmassaan; pitää erityisen huolestuttavana, että vuotuisessa työohjelmassa ei ole ilmoitettu tarkasti kaikkia varainhoitoasetuksessa ja sen soveltamissäännöissä edellytettyjä tietoja; muistuttaa virastoa, että jos pohjana olevat tiedot eivät tue riittävästi suunniteltua operatiivista hankintaa koskevaa rahoituspäätöstä, viraston päätöksen oikeellisuus voi kyseenalaistua; toteaa viraston kertomuksen perusteella, että lopulliseen työohjelmaan on sisällytetty vuodesta 2011 lähtien liite, jossa ilmoitetaan hankinnoille varainhoitovuodeksi alustavasti varatut kokonaismäärärahat, sopimusten alustava määrä ja alustavat aikataulut toimittain ryhmiteltyinä;

                  8.

                  kehottaa virastoa varmistamaan täsmällisen ja oikea-aikaisen raportoinnin neuvottelumenettelyistä hallintoneuvostolle; toteaa, että viraston neuvottelumenettelyistä, joita olisi sovellettava tarkasti määritellyin ehdoin, ei välttämättä raportoida hallintoneuvostolle;

         Henkilöresurssit

                  9.

                  on huolissaan siitä, että viraston tilinpitäjän riippumattomuuden ilmoitettiin olevan vaarassa vuonna 2010; paneekin merkille, että

                              —

                              viraston tilinpitäjä oli vuoden alussa nimitetty yhä väliaikaisesti,

                              —

                              tilinpitäjän velvollisuuksia ei ollut määritelty virallisesti, ja

                              —

                              viraston pääjohtaja arvioi tilinpitäjän tehtävien hoitoa ilman hallintoneuvoston osallistumista arviointiin;

                  10.

                  pitää tervetulleena viraston hallintoneuvoston 14. kesäkuuta 2010 tekemää päätöstä, jonka mukaan viraston tilinpitäjän nimittäminen saatetaan viralliseksi; panee merkille viraston hallintoneuvoston 10. marraskuuta 2011 tekemän päätöksen, jolla muutetaan henkilöstösääntöjen 43 artiklan yleistä soveltamissääntöä siten, että hallintoneuvoston roolia suhteessa tilinpitäjään selvennetään;

                  11.

                  korostaa kuitenkin, että viraston tilinpitäjän aseman määrittelyyn liittyy edelleen puutteita, jotka koskevat varsinkin hänen velvollisuuksiaan ja hänen tehtäviensä hoidon arviointia; panee merkille, että virasto on toteuttanut toimia aiemmin todetun tilanteen korjaamiseksi;

         Toiminta

                  12.

                  on tyytyväinen siihen, että virasto hyväksyi maaliskuussa 2010 viisivuotisen työohjelmansa; panee myös merkille, että viraston varainhoitovuoden 2010 vuosikertomuksessa raportoidaan kutakin operatiivista toimea koskevat panokset ja tulokset ja vertailun vuoksi myös suunnitellut panokset ja tulokset viraston vuoden 2010 työohjelman mukaisesti;

                  13.

                  pitää valitettavana, että tilintarkastustuomioistuin ei viitannut varainhoitovuoden 2010 vuotuisessa toimintakertomuksessaan lainkaan viraston talousarvion määrärahasiirtoihin; katsoo, että viraston määrärahasiirtojen suuri määrä huolestutti parlamenttia edellisinä vuosina (49 vuonna 2009, 52 vuonna 2008 ja 32 vuonna 2007); pyytää siksi tilintarkastustuomioistuinta tiedottamaan välittömästi vastuuvapauden myöntävälle viranomaiselle vuotta 2010 koskevista määrärahasiirroista;

                  14.

                  kehottaa virastoa toistamiseen harkitsemaan Ganttin prosessikaavion käyttöönottoa kaikkien operatiivisten toimiensa suunnittelussa, jotta on mahdollista yksilöidä nopeasti kunkin toimihenkilön hankkeen parissa käyttämä aika ja suosia menettelytapaa, jossa keskitytään tulosten saavuttamiseen; kehottaa virastoa ilmoittamaan vastuuvapauden myöntävälle viranomaiselle konkreettisista toimenpiteistä, joita virasto on toteuttanut;

                  15.

                  kiinnittää huomiota virastolle annettuihin uusiin tehtäviin, jotka sisältyvät ehdotukseen asetukseksi sen perusasetuksen (EY) N:o 1406/2002 muuttamisesta; pyytää komissiota lisäämään viraston määrärahoja ja pyytää virastoa hallinnoimaan näitä määrärahoja moitteettomalla ja tehokkaalla tavalla voidakseen hoitaa asianmukaisesti sille edellä mainitun asetuksen perusteella uskotut uudet velvollisuudet;

         Sisäinen tarkastus

                  16.

                  toteaa, että viraston on vielä pantava täytäntöön 15 sisäisen tarkastuksen ”erittäin tärkeää” suositusta; on huolissaan siitä, että näistä suosituksista kahdeksan täytäntöönpano on viivästynyt 6–12 kuukautta, samalla kun yksi on hylätty; panee merkille, että ensimmäiset 11 ”erittäin tärkeää” suositusta koskevat oikeudellista ja taloudellista päätöksentekoprosessia, henkilöstöhallintoa ja sisäisen valvonnan standardeja; panee myös merkille, että hylätty suositus koskee vastuuta tilinpitäjän tehtävänhoidon arvioinnista; vaatii siksi virastoa antamaan vastuuvapauden myöntävälle viranomaiselle perustelut hylkäämiselle ja kehottaa virastoa ryhtymään toimiin suositusten täytäntöönpanossa olevien viipeiden korjaamiseksi;

                  17.

                  panee merkille viraston aloitteen käyttää yhteistä sisäisen tarkastuksen toimintoa kalastuksenvalvontaviraston kanssa;

                  18.

                  toteaa erityisesti, että sisäisen tarkastuksen toiminto tarjosi sisäistä konsultointia esimerkiksi seuraavissa sisäistä valvontaa koskevissa kysymyksissä:

                              —

                              merenkulkusovelluksia koskevan toiminnan jatkuvuussuunnitelman kehittäminen,

                              —

                              tukitoimintoja koskevan toiminnan jatkuvuussuunnitelman kehittäminen,

                              —

                              poikkeusten rekisteröintimenettely;

                        panee merkille viraston lausunnon, jonka mukaan se on hyväksynyt merenkulkusovelluksia koskevan toiminnan jatkuvuussuunnitelman, tukitoimintoja koskevan toiminnan jatkuvuussuunnitelman sekä poikkeusten rekisteröintimenettelyn;

                  19.

                  kiinnittää huomiota aiempien vuosien vastuuvapausmietinnöissä esittämiinsä suosituksiin, jotka on esitetty tämän päätöslauselman liitteessä;

                  20.

                  kiinnittää viraston huomion Euroopan parlamentin 10. toukokuuta 2011 antamaan päätöslauselmaan vastuuvapauden myöntämisestä varainhoitovuodelta 2009: erillisvirastojen toiminta, varainhoito ja sen valvonta (7);

                  21.

                  viittaa vastuuvapauden myöntämistä koskevaan päätökseen liittyvien muiden, luonteeltaan yleisten huomautusten osalta erillisvirastojen toiminnasta, varainhoidosta ja sen valvonnasta 10. toukokuuta 2012 antamaansa päätöslauselmaan (8).

         (1)  EUVL C 366, 15.12.2011, s. 52.

         (2)  EYVL L 248, 16.9.2002, s. 1.

         (3)  EYVL L 208, 5.8.2002, s. 1.

         (4)  EYVL L 357, 31.12.2002, s. 72.

         (5)  EUVL L 250, 27.9.2011, s. 181.

         (6)  EUVL L 64, 12.3.2010, s. 615.

         (7)  EUVL L 250, 27.9.2011, s. 269.

         (8)  Hyväksytyt tekstit, P7_TA(2012)0164 (ks. tämän virallisen lehden sivu 388).

      LIITE

         EUROOPAN PARLAMENTIN SUOSITUKSET AIEMPINA VUOSINA

                  Euroopan meriturvallisuusvirasto

                  2006

                  2007

                  2008

                  2009

                  Toiminta

                  —

                              —

                              Talousarvion esitystavassa oli virheitä.

                              —

                              Virasto ei ollut laatinut monivuotista työohjelmaa eikä sen vuotuisen työohjelman ja maksusitoumusmäärärahojen välillä ollut yhteyttä.

                              —

                              Virastoa kehotettiin asettamaan SMART-tavoitteet ja RACER-indikaattorit sekä laatimaan Ganttin kaavio tulossuuntautuneiden toimintatapojen edistämiseksi.

                              —

                              Virastoa kehotettiin tekemään diakroninen analyysi tänä vuonna ja edeltävinä vuosina toteutetuista toimista.

                              —

                              Virastoa kehotettiin harkitsemaan Ganttin prosessikaavion käyttöönottoa kaikkien operatiivisten toimiensa suunnittelussa.

                              —

                              Virastoa kehotettiin tekemään vertailu toimista, jotka suoritettiin vastuuvapauden myöntämistä koskevana vuonna ja sitä edeltävänä varainhoitovuonna.

                  Talousarvio- ja varainhallinto

                              —

                              Talousarvion ja henkilöstötaulukon laatimismenettelyjen epätarkkuuksista johtuen henkilöstön palvelukseenoton suunnittelu oli epäasianmukaista ja talousarvion esittämisessä ilmeni virheitä.

                                          —

                                          Totuudenmukaisuutta koskevaa talousarvioperiaatetta ei noudatettu tarkasti.

                                          —

                                          Jotkut sopimuksista rahoitettiin sataprosenttisesti etukäteen: tämä käytäntö ei ole moitteettoman varainhoidon periaatteiden mukainen.

                              —

                              Talousarvion esitystavassa oli virheitä: jaksotettujen määrärahojen osalta ei esitetty yhteenvetoa niiden tulevina varainhoitovuosina suoritettavien maksujen erääntymisaikatauluista, jotka perustuvat aiempina varainhoitovuosina tehtyihin talousarviositoumuksiin.

                              —

                              Oikeudellisia sitoumuksia tehtiin ennen vastaavien talousarviositoumusten tekemistä.

                              —

                              Talousarvion laadintamenettelyt eivät olleet riittävän tarkkoja, joten määrärahasiirtoja tehtiin suuri määrä (32 vuonna 2007).

                              —

                              Operatiivisia toimia koskevien maksumäärärahojen suunnittelussa ja seurannassa oli puutteita (7,5 miljoonaa euroa peruutettiin).

                              —

                              Virastoa kehotettiin vauhdittamaan koulutus- ja tiedotustoimiaan sellaisten tilanteiden estämiseksi, joissa oikeudellisia sitoumuksia tehdään ennen talousarviositoumusten tekemistä.

                              —

                              Komissiota kehotettiin tutkimaan, miten voitaisiin varmistaa tarveperusteisen kassanhallinnan täysimääräinen soveltaminen.

                              —

                              Tilintarkastustuomioistuin pani merkille talousarvion määrärahasiirtojen suuren määrän vuonna 2009, ja parlamentti kehotti parantamaan suunnittelua ja seurantaa talousarvion määrärahasiirtojen määrän vähentämiseksi

                              —

                              Virastoa kehotettiin painokkaasti soveltamaan hankintamenettelyjä asianmukaisesti.

                  Henkilöresurssit

                  —

                              —

                              Palvelukseenottomenettelyihin liittyvät puutteet avoimuudessa: tarkastettujen palvelukseenottomenettelyjen yhteydessä valintaperusteista ja kilpailun seuraavaan vaiheeseen siirtymiseen sovellettavista pisterajoista ei ollut päätetty ennen arviointimenettelyn alkua.

                              —

                              Virastoa kehotettiin parantamaan henkilöstöstrategiaa avoimuuteen liittyvissä kysymyksissä (ks. sisäinen tarkastus)

                              —

                              Viraston henkilöstön valintamenettelyissä pantiin merkille puutteita ja sitä vaadittiin korjaamaan nykyiset puutteet.

                  Sisäinen tarkastus

                  —

                  —

                              —

                              Virastoa kehotettiin toteuttamaan toimenpiteitä, jotta se panee täytäntöön sisäisen tarkastuksen antamasta 32 suosituksesta seitsemän eli hyväksyy väliaikaisten toimihenkilöiden palvelukseenottamista henkilöstösääntöjen mukaisesti koskevat henkilöstösääntöjen soveltamissäännöt, toteuttaa valintamenettelyjen yhteydessä valvontaa avoimuuden lisäämiseksi ja hakijoiden yhdenvertaisen kohtelun varmistamiseksi sekä kehittää urasuunnittelustrategiaa.

                              —

                              Virastoa kehotettiin panemaan pikaisesti täytäntöön sisäisen tarkastuksen erittäin tärkeät suositukset ja

                                          —

                                          painotettiin erityisesti, että viraston strategisesta suunnittelusta on huolehdittava, sen sidosryhmiä on valvottava ja jäljellä olevista öljyvahinkojen riskeistä on saatava yleiskuva

                                          —

                                          hallinnollisia menettelyjä on noudatettava

                                          —

                                          varustusten hallinnoinnin mahdollisia vaihtoehtoja on analysoitava ja arvioitava niiden taloudellista ja operatiivista vaikutusta

                                          —

                                          alusten käyttöönottopäätöksiä on dokumentoitava.

                              —

                              Parlamentti pani merkille, että virasto ei ollut vielä pannut täytäntöön sisäisen tarkastuksen suosituksia muun muassa

                                          —

                                          sisäisen riskinarvioinnin käyttöönotosta,

                                          —

                                          nykyisten sisäisten menettelyjen luetteloinnista,

                                          —

                                          jäljellä olevien menettelyjen kehittämistä ja toteuttamista koskevasta etenemissuunnitelmasta,

                                          —

                                          poikkeusmenettelyjen kirjaamisesta sekä

                                          —

                                          sisäisen valvonnan järjestelmän uudelleentarkastelusta.